
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 928 


4 Ιουλίου 2003 


ΑΠΟΦΑΣΕΙ Σ 

Αριθ. ΔΙΠΑΔ/οικ/501 

Εγκριση οδηγιών υποχρεωτικής εφαρμογής για το περιε¬ 
χόμενο, τον έλεγχο και την έγκριση Προγράμματος 
Ποιότητας Μελέτης. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 1558/85 (ΦΕΚ137Α/1985) Κυβέρ¬ 
νηση και Κυβερνητικά Όργανα. 

2. ΤηνμεαριθμόΥ6/2001 Απόφαση του Πρωθυπουργού 
και Υπουργού ΠΕΧΩΔΕ «Ανάθεση αρμοδιοτήτων Υπουρ¬ 
γού ΠΕΧΩΔΕ στους Υφυπουργούς ΠΕΧΩΔΕ». 

3. Τις διατάξεις του Π.Δ.81/99(ΦΕΚ92Α/11.5.99) «Τρο¬ 
ποποίηση και Συμπλήρωση διατάξεων του Π.Δ. 428/95 
(ΦΕΚ245Α/24.11.95)» «Σύσταση της Γ ενικής Δ/νσης Ποιό¬ 
τητας Δημοσίων Έργων του ΥΠΕΧΩΔΕ» και δη το άρθρο 
2α αυτού. 

4. Την με αριθμό Δ16α/010/9/ΦΔ/9.1.91 Απόφαση «Εξαί¬ 
ρεση διοικητικών πράξεων ή εγγράφων από τον κανόνα 
των τριών υπογραφών» (Εγκύκλιος 2/91) 

5. Τις διατάξεις του Ν. 1418/84 (ΦΕΚ 23Α/29.2.84) «Δη¬ 
μόσια Έργα και ρυθμίσεις συναφών θεμάτων» όπως έχει 
τροποποιηθεί και συμπληρωθεί και ισχύει σήμερα και ιδι¬ 
αίτερα το άρθρο 21 παρ.1, αναφορικά με την έκδοση κα¬ 
νονισμών σχετικά με την ποιότητα των έργων. 

6. Τις διατάξεις του Π.Δ. 696/74(ΦΕΚ Α301/8.10.74) πε¬ 
ρί αμοιβών μηχανικών δια σύνταξιν μελετών, επίβλεψιν, 
παραλαβή κ.λπ. Συγκοινωνιακών, Υδραυλικών και Κτιρια- 
κών Έργων, ως καιΤοπογραφικών, Κτηματογραφικών και 
Χαρτογραφικών Εργασιών και σχετικών τεχνικών προδια¬ 
γραφών μελετών, όπως τροποποιήθηκε μετο Π.Δ.515/89. 

7. Τις διατάξεις του Π.Δ. 334/2000 (ΦΕΚ 
279Α/21.12.2000) «Προσαρμογή της Ελληνικής Νομοθε¬ 
σίας για τα δημόσια έργα προς τις διατάξεις της Οδηγίας 
93/37/ΕΟΚ», όπως τροποποιήθηκε και συμπληρώθηκε. 

8. Την εργασία του Συμβούλου ΣΔΕΠ/ΔΕ που υπέβαλε 
στη ΜΕΚ. 

9. Το κείμενο εργασίας «Οδηγίες για την Ποιότητα στα 
Δημόσια Έργα» που έγινε στα πλαίσια του Έτους Ποιότη¬ 
τας 1998. 

10. Την με αρ. ΔΕΕΠΠ/ΟΙΚ/502/13.10.2000 Απόφαση 
του Υφυπουργού ΠΕΧΩΔΕ (ΦΕΚ 1265Β/18.10.2000) για 
την εκπόνηση και εφαρμογή Προγραμμάτων Ποιότητας 
στα Δημόσια Έργα (ΠΠΕ) και Μελέτες (ΠΠΜ). 

11. Την με αρ. ΔΙΠΑΔ/οικ/611/24.7.2001 Απόφαση 
Υφυπ. ΠΕΧΩΔΕ με θέμα «Οδηγίες υποχρεωτικής εφαρ¬ 


μογής για το περιεχόμενο, τον έλεγχο και την έγκριση 
Προγράμματος Ποιότητας Έργου». 

12. Την με αρ. ΔΙΠΑΔ/οικ/177/2.3.2001 Απόφαση Υφυ¬ 
πουργού ΠΕΧΩΔΕ με θέμα την πρόληψη εργασιακού κιν¬ 
δύνου κατά την μελέτη του έργου ( ΣΑΥ και ΦΑΥ κατά τη 
μελέτη) 

13. Το Διεθνές Πρότυπο για την Ποιότητα ΕΛΟΤ 130 
10005:2001 (130 10005: 1995) 

Και επειδή: 

1. Υπάρχει ανάγκη εκσυγχρονισμού των διαδικασιών 
σωστής οργάνωσης και εκπόνησης Μελετών Δημοσίων 
Έργων. 

2. Η σύνταξη Προγράμματος Ποιότητας Μελέτης 
(Π Π Μ) θα πρέπει να γίνεται με ιδιαίτερη επιμέλεια και προ¬ 
σοχή ώστε να μην έρχεται σε αντιφάσεις με τη σύμβαση 
της εκάστοτε μελέτης και επομένως απαιτούνται οδηγίες 
για τη σύνταξή του. 

3. Δεν υπάρχουν οδηγίες του Κυρίου του Έργου όσον 
αφορά τον έλεγχο και την έγκριση ενός ΠΠΜ και αυτό το 
κενό καλύπτουν οι παρακάτω οδηγίες υποχρεωτικής 
εφαρμογής, αποφασίζουμε: 

Την έγκριση των συνημμένων οδηγιών υποχρεωτικής 
εφαρμογής για το περιεχόμενο, τον έλεγχο και την έγκρι¬ 
ση των Προγραμμάτων Ποιότητας Μελετών. 

Από την απόφαση αυτή δεν προκύπτει δαπάνη εις βά¬ 
ρος του Κρατικού Προϋπολογισμού. 

ΟΔΗΓΙΕΣ ΓΙΑ ΤΟ ΠΕΡΙΕΧΟΜΕΝΟ, 

ΤΟΝ ΕΛΕΓΧΟ ΚΑΙ ΤΗΝ ΕΓΚΡΙΣΗ 
ΠΡΟΓΡΑΜΜΑΤΟΣ ΠΟΙΟΤΗΤΑΣ ΜΕΛΕΤΗΣ 

1. ΓΕΝΙΚΑ 

1.1 Στόχοι 

Το Πρόγραμμα Ποιότητας Μελέτης (ΠΠΜ) αφορά στην 
οργάνωση όλων των απαιτούμενων διαδικασιών για την 
εκπόνηση μιας μελέτης με στόχους: 

• τον εντοπισμό εγκαίρως των αδυναμιών της Σύμβα¬ 
σης 

• την άρτια εκπόνηση της μελέτης σύμφωνα με τις απαι¬ 
τήσεις της Σύμβασης 

• την εμπρόθεσμη παράδοση του κάθε σταδίου της με¬ 
λέτης 

1.2 Εμπλεκόμενοι 

Οι εμπλεκόμενοι σε μία μελέτη μπορεί να είναι: 

• ο Φορέας Ανάθεσης 

• η Προϊσταμένη Αρχή 

• η Διευθύνουσα (Επιβλέπουσα) Υπηρεσία 

• οι Σύμβουλοι για Τεχνική ή/και Διοικητική Υποστήριξη 
του Φορέα Ανάθεσης 

• οι Μελετητές 

• οι Υπεργολάβοι ή/και Εξωτερικοί Σύμβουλοι των Με¬ 
λετητών 

Όλοι οι εμπλεκόμενοι φορείς σε μία μελέτη θα πρέπει 
να διαθέτουν την τεχνογνωσία που θα τους δίνει τη δυνα¬ 
τότητα να συντάσσουν, να αξιολογούν και να ελέγχουν 
την πληρότητα των προγραμμάτων ποιότητας, ο καθένας 
από τη δική του πλευρά. 

1.3 Ορισμός του ΠΠΜ-Διαδικασία Σύνταξης του ΠΠΜ 

Από το πρότυπο 130 9000:2000 το Πρόγραμμα Ποιότη¬ 
τας ορίζεται ως: 

«Έγγραφο το οποίο καθορίζει ποιες διαδικασίες και ποι¬ 
οι συνδεόμενοι πόροι πρέπει να εφαρμοσθούν, πότε και 
από ποιόν σε ένα συγκεκριμένο έργο, προϊόν,διεργασία ή 
σύμβαση». 

Το Πρόγραμμα Ποιότητας Μελέτης συντάσσεται από 
το μελετητή και υποβάλλεται στην Υπηρεσία εντός δύο (2) 
μηνών από την υπογραφή της Σύμβασης Ανάθεσης της 
Μελέτης με σκοπό να διασφαλίζονται οι προαναφερόμε- 
νοι στόχοι με: 

• τη σύνταξη ενός καταλλήλου ΠΠΜ 

• την πιστή εφαρμογή του ΠΠΜ 

• τη συστηματική παρακολούθηση της εφαρμογής του 
ΠΠΜ 

Στο Πρόγραμμα Ποιότητας ενσωματώνονται και κωδι- 
κοποιούνται όλες οι απαιτήσεις της Σύμβασης στις οποί¬ 
ες πρέπει να περιλαμβάνονται: 

α. η αναλυτική περιγραφή των προβλεπόμενων δρα¬ 
στηριοτήτων σε όλα τα στάδια ή/ και φάσεις εκπόνησης 
της μελέτης. 

β. η παρουσίαση σε χρονοδιάγραμμα όλων των δρα¬ 
στηριοτήτων εκπόνησης της μελέτης κατά στάδια ή/ και 
φάσεις σύμφωνα με τη Σύμβαση. 

γ. το οργανόγραμμα εκπόνησης της μελέτης. 

δ. ο τρόπος και οι λεπτομέρειες συγκέντρωσης και αρ¬ 
χειοθέτησης όλωντων στοιχείωνπου χρησιμοποιούνται ή 
προκύπτουν κατάτην εκπόνηση της μελέτης, ώστε να δια¬ 
σφαλίζεται η ιχνηλασιμότητα αυτών (δηλαδή να είναι δυ¬ 
νατή η έκτων υστέρων αναζήτηση όλωντων στοιχείων για 
κάθε συγκεκριμένο τμήμα της μελέτης). 

Κατά τη σύνταξη του ΠΠΜ πρέπει να γίνει ο εντοπισμός 
και η καταγραφή, σε σχέση με τη Σύμβαση, με εξαιρετικά 
συστηματικό τρόπο των εξής: 

• όλωντων απαιτήσεων της Σύμβασης 

• των τυχόν αντιφάσεων μεταξύ των απαιτήσεων της 
Σύμβασης 

• των τυχόν ασαφειώντης Σύμβασης. 

Εφόσον κατά την αρχική σύνταξη του ΠΠΜ εντοπι- 
σθούν σημεία της Σύμβασης που χρειάζονται διευκρινί¬ 
σεις, σε σχέση με τα προαναφερόμενα, πρέπει αυτές να 
συζητηθούν μεταξύ μελετητή και Υπηρεσίας, να κατα- 
γραφούν επισήμως οι σχετικές οριστικές αποφάσεις για 
τις λεπτομέρειες εκπόνησης της μελέτης και να αποτυ¬ 
πωθούν στο ΠΠΜ. 

Το ΠΠΜ πρέπει να αναθεωρείται όταν προκύπτουν ση¬ 
μαντικές αλλαγές, ώστε διαρκώς να ανταποκρίνεται στην 
πραγματική κατάσταση (π.χ. τροποποίηση του χρονοδια¬ 
γράμματος των εργασιών εκπόνησης της μελέτης). 

2. ΟΡΙΣΜΟΙ 

Τροποποιήσεις μελέτης 

Κατά τη διάρκεια εκπόνησης μιας μελέτης είναι δυνα¬ 
τόν να προκύψουν τροποποιήσεις των δεδομένων ή των 
αποτελεσμάτων, προερχόμενες είτε από τον κύριο του 
έργου είτε από το μελετητή. Αυτές οι τροποποιήσεις δια- 
κρίνονται σε: 

• εκείνεςπου επηρεάζουνπροηγούμενα στάδια της με¬ 
λέτης (τα οποία έχουν ήδη εκτελεστεί και τα αντίστοιχα 
παραδοτέα έχουν ήδη παραχθεί), όπως συμβαίνει όταν 
αυτές προκύπτουν κατά την κατασκευή του έργου. 


• εκείνες που επηρεάζουντα επόμενα στάδια της μελέ¬ 
της. 

Ανασκόπηση μελέτης 

Είναι η αξιολόγηση της μελέτης σε συγκεκριμένα ση¬ 
μεία της εξέλιξής της προκειμένου να προσδιορισθεί η 
ικανοποίηση των προκαθορισμένων απαιτήσεωντης Σύμ¬ 
βασης από τα αποτελέσματα της μελέτης. Κατάτην ανα¬ 
σκόπηση εντοπίζονται τα τυχόν προβλήματα και αποφα- 
σίζονται οι απαραίτητες ενέργειες. 

Στις ανασκοπήσεις πρέπει να συμμετέχουν όλα τα 
εμπλεκόμενα μέρη (μελετητής, κύριος του έργου, σύμ¬ 
βουλοι του μελετητή, του κυρίου του έργου, κτλ.). 

Πρέπει να διατηρούνται κατάλληλα αρχεία των αποτε¬ 
λεσμάτων των ανασκοπήσεων και να παρακολουθούνται 
και καταγράφονται στα αρχεία οι ενέργειες που ακολού¬ 
θησαν. 

Έγκριση μελέτης 

Επίσημη έγκριση από αρμόδιο φορέα (τον Κύριο του 
Έργου ή άλλον), μετά από κατάλληλη εξέταση, ότι τα 
αποτελέσματα μιας μελέτης ικανοποιούν τις προκαθορι¬ 
σμένες απαιτήσεις. 

Η έγκριση μιας μελέτης συνεπάγεται την υποχρεωτική 
παραλαβή των παραδοτέων της σύμφωνα με την ισχύου- 
σα νομοθεσία. 

Έλεγχος μελέτης 

Η εξέταση των αποτελεσμάτων μιας μελέτης και η επι¬ 
βεβαίωση ότι αυτή ικανοποιεί τις προκαθορισμένες απαι¬ 
τήσεις της Σύμβασης. 

Ο έλεγχος μιας μελέτης πρέπει να πραγματοποιείται 
από: 

• το κατάλληλο προσωπικό του μελετητή (εσωτερικός 
έλεγχος του μελετητή) 

• τον κατάλληλο φορέα ελέγχου (Ανεξάρτητος Μελε¬ 
τητής) εφόσον υπάρχει 

• το κατάλληλο προσωπικό του Κυρίου του Εργου, 
προκειμένου να εγκριθεί η μελέτη 

Ο έλεγχος μιας μελέτης μπορεί να αφορά στο περιεχό¬ 
μενο ή/ και στη μορφή των παραδοτέων της μελέτης. 

Επαλήθευση μελέτης 

Επαλήθευση, ύστερα από κατάλληλη εξέταση και πα¬ 
ροχή αντικειμενικών αποδείξεων, ότι οι προκαθορισμένες 
τεχνικές απαιτήσεις έχουν ικανοποιηθεί. Ο τρόπος με τον 
οποίο μπορεί να γίνεται η επαλήθευση της μελέτης είναι: 

• η εκτέλεση τμήματος ή όλων των εργασιών της μελέ¬ 
της με άλλο τρόπο ή με άλλα μέσα ή από άλλο προσωπι¬ 
κό. 

• η σύγκριση με παρόμοια μελέτη ή παρόμοιο σχεδία¬ 
σμά που έχει επικυρωθεί στην πράξη. 

Σύμβαση Μελέτης 

Το επίσημο έγγραφο με το οποίο καθορίζονται: 

• ο σκοπός της σύμβασης δηλαδή το αντικείμενο της 
μελέτης. 

• ο τρόπος και ο τόπος προσφοράς των υπηρεσιώντου 
μελετητή. 

• οι όροι με τους οποίους ρυθμίζονται οι υποχρεώσεις 
και τα δικαιώματα των συμβαλ-λόμενων μερών. 

• το οικονομικό αντικείμενο της σύμβασης. 

Με την έννοια Σύμβαση καλύπτονται όλα τα συμβατικά 
τεύχη που μπορεί να περιλαμβάνουν π.χ. Τεχνική Συγ¬ 
γραφή Υποχρεώσεων, Τιμολόγιο, Χρονοδιάγραμμα, κτλ. 

3. ΠΕΡΙΕΧΟΜΕΝΑ ΤΟΥ ΠΠΜ 

Μία ενδεικτική διάρθρωση των περιεχομένων του ΠΠΜ 
είναι: 

1. ΓΕΝΙΚΑ 

1.1 Αντικείμενο του Προγράμματος Ποιότητας 

1.2 Πολιτική Ποιότητας 

1.3 Δομή Προγράμματος Ποιότητας 

2. ΜΕΘΟΔΟΛΟΓΙΑ ΕΚΠΟΝΗΣΗΣ ΤΗΣ ΜΕΛΕΤΗΣ 

2.1 Εργασίες και Μέσα Υποστήριξης για την Εκπόνηση 
της Μελέτης 

2.2 Έλεγχοι ανά Τμήματα και στο Σύνολο της Μελέτης 

2.3 Επαληθεύσεις Αποτελεσμάτων 

2.4 Ανασκοπήσεις της Μελέτης 

2.5 Ελεγχοι και Εγκρίσεις της Υπηρεσίας 

2.6 Διαχείριση των Τροποποιήσεων 

2.7 Χρονοδιάγραμμα Εργασιών της Μελέτης 

2.8 Πρόοδος της Μελέτης 

3. ΟΡΓΑΝΩΣΗ ΕΚΠΟΝΗΣΗΣ ΤΗΣ ΜΕΛΕΤΗΣ 

3.1 Αναλυτική Περιγραφή Οργανογράμματος Εκπόνη¬ 
σης της Μελέτης 

3.2 Διάγραμμα Οργανογράμματος 

3.3 Υπεργολάβοι και Εξωτερικοί Σύμβουλοι του Μελε¬ 
τητή 

3.4 Εξοπλισμός (περιλαμβάνεται και το λογισμικό) 

4. ΔΙΑΧΕΙΡΙΣΗ ΕΡΓΑΣΙΩΝ ΤΗΣ ΜΕΛΕΤΗΣ 

4.1 Διαχείριση Εγγράφων 

4.2 Μη Συμμορφώσεις - Διορθωτικές και Προληπτικές 
Ενέργειες 

4.3 Επιθεωρήσεις 

4.4 Ανασκοπήσεις του ΠΠΜ 

5. ΑΛΛΑ ΘΕΜΑΤΑ 

5.1 Ασφάλεια και Υγεία 

5.2 Προστασία Περιβάλλοντος 

5.3 Εκπαίδευση Προσωπικού της Υπηρεσίας 

6. ΠΑΡΑΠΟΜΠΕΣ - ΑΝΑΦΟΡΕΣ 

Ολες οι απαιτούμενες παραπομπές ή αναφορές, για 
όλα τα στοιχεία που θα χρησιμοποιηθούν για τη μελέτη, 
περιλαμβάνονται στο ΠΠΜ και κατατίθενται με μορφή κα¬ 
ταλόγων. Τα στοιχεία αυτώντων αναφορών πρέπει να βρί¬ 


σκονται στο γραφείο του Αναδόχου Μελετητή, διαθέσιμα 
άμεσα, ιδιαίτερα όταν αυτά είναι ξένων φορέων. 

7 ΠΡΟΓΡΑΜΜΑΤΑ ΕΝΕΡΓΕΙΩΝ 

Στο εκτελεστικό τμήμα του ΠΠΜ περιλαμβάνονται τα 
προγράμματα των διαδοχικών ενεργειών που απαιτού¬ 
νται συγκεκριμένα για κάθε τμήμα ή λειτουργική ενότητα 
της μελέτης. 

8 ΠΑΡΑΡΤΗΜΑΤΑ 

Τα θέματα που περιλαμβάνονται στο ΠΠΜ, ανάλογα με 
την έκταση του αντικειμένου τους, μπορεί είτε να περιέ- 
χονται στο κύριο κείμενο του ΠΠΜ, είτε να επισυνάπτο¬ 
νται σε αυτό ως παραρτήματα. 

4. ΕΛΕΓΧΟΣ ΚΑΙ ΕΓΚΡΙΣΗ ΤΟΥ ΠΠΜ 

Η σύνταξη και η κατ’ αρχήν έγκριση του ΠΠΜ γίνεται 
από το μελετητή μέσω των εσωτερικών του διαδικασιών. 
Στη συνέχεια το ΠΠΜ υποβάλλεται στην Υπηρεσία για 
έλεγχο και έγκριση. 

Ο έλεγχος και η έγκριση από την Υπηρεσία του Κυρίου 
του Έργου πρέπει να καλύψουν σε λεπτομέρεια όλα τα 
θέματα των περιεχομένων του ΠΠΜ. 

Για τη διευ κόλυνση και την υποβοήθηση των Υπηρεσιών 
που θα ελέγχουν και θα εγκρίνουν τα ΠΠΜ επισυνάπτεται 
στις παρούσες οδηγίες ένα έντυπο υπόδειγμα «Ελεγχος 
Πληρότητας ΠΠΜ» το οποίο αποτελεί αναπόσπαστο μέ¬ 
ρος των οδηγιών. Αυτό το έντυπο θα συμπληρώνεται από 
τις Υπηρεσίες για κάθε ΠΠΜ που υποβάλλεται σ’ αυτές 
και θα παραμένει στα αρχεία τους. 

Μετά τη συμπλήρωση του εν λόγω εντύπου η Υπηρεσία 
γνωστοποιεί εγγράφως στο μελετητή την έγκριση του 
ΠΠΜ, ή επιστρέφει αυτό στο μελετητή για συμπλήρω¬ 
ση/διόρθωση και επανυποβολή. 

Αναφέρονται οι όροι με τους οποίους θα ενσωματώνονται οι τυχόν τροποποιήσειςπου θα προκόψουν στη διάρκεια 
εκπόνησης της μελέτης 

Τα σημεία εκτέλεσης των επαληθεύσεων στη διάρκεια εκττόνησι 

Ιλέπεται ότι μπορεί να συμβούν κατά 

ΔΙΑΧΕΙΡΙΣΗ ΕΡΓΑΣΙΩΝ ΤΗΣ ΜΕΛΕΤΗΣ 

4.4 Ανασκοπήσεις του ΠΠΜ _ 

Περιγράφεται ο τρόπος που θα ενεργούνται ανασκοπήσεις μετά από τη συγκέντρωση διάφορων στοιχείων κατά την 
πορεία της μελέτης (από δελτία ελέγχων, επιθεωρήσεις, παράπονα της Υπηρεσίας κτλ.). Ο τρόπος υλοποίησης των 
ανασκοπήσεων περιγράφεται, είτε στο ΠΠΜ είτε γίνεται παραπομπή στο σύστημα ποιότητας του Αναδόχου Μελετητή 
(αν υπάρχει), και καθορίζονται: ___ 

Οι έγγραφες διαδικασίες που περιγράφουν τον τρόπο υλοποίησης διαφόρων απαραίτητων λειτουργιών για την 
εκπόνηση της μελέτης__—- 

Ο Ελέγξας Ο Εγκρίνων 

Η παρούσα απόφαση μετά των συνημμένων οδηγιών να δημοσιευθεί στην Εφημερίδα της Κυβερνήσεως. 

Αθήνα, 11ουλίου 2003 

Ο ΥΦΥΠΟΥΡΓΟΣ 

ΙΩΑΝ. ΤΣΑΚΛΙΔΗΣ 

























